
Comhairle Cathrach na Gaillimhe
Galway City Council

LEABHRÁN EOLAIS

Chléireach Oibreacha 




[bookmark: _Hlk136254596][bookmark: _Hlk136258007]DÁTA DEIRIDH CHUN IARRATAIS CHOMHLÁNAITHE A FHÁIL:


[bookmark: _Hlk140756305]4.00pm Dé Luain, 14ú Lúnasa 2023
_______________________________________________________________________
Comhairle Cathrach na Gaillimhe
Halla na Cathrach, Bothar an Choláiste, Gaillimh. H91X4K8

Rphost: recruitment@galwaycity.ie 
Teil: 091-536400












· Seiceáil na pointí seo a leanas sula seolann tú an fhoirm seo:  SEICLIOSTA TÁBHACHTACH

Ní mór gach foirm iarratais a chur isteach, a chomhlánú go hiomlán (i.e. Alt 1 – Roinn 2)  agus na doiciméid uile a iarradh a chur san áireamh  faoi  4.00pm Dé Luain, 14ú Lúnasa 2023. Cuirfear gach  iarratas neamhiomlán ar ais mar  iarratais neamhbhailí tar éis an dáta deiridh agus ní chuirfear san áireamh iad sa chomórtas.

· Ní mór an t-eolas ar fad a chur ar fáil ach amháin ar an bhfoirm iarratais fhoirmiúil. Ní bhreithneofar eolas breise trí Curriculum Vitae.  

· Cinntigh go bhfuil d'fhoirm iarratais comhlánaithe i bhformáid chlóscríofa  agus gur fhreagair tú gach ceist go hiomlán.  

· Iarratais trí Ríomhphost:  Ní mór an fhoirm iarratais chomhlánaithe, i dteannta le cóipeanna scanta de Cháilíochtaí Oideachais ábhartha a sheoladh trí ríomhphost chuig recruitment@galwaycity.ie mar dhoiciméad PDF nó Word AONAIR AMHÁIN (seachas doiciméid scanta aonair) faoi 4.00pm Dé Luain, 14ú Lúnasa 2023. Cinntigh go bhfuil “Chléireach Oibreacha” scríofa sa bharra ábhair

· Tabhair faoi deara nár chóir go mbeadh r-phost agus ceangaltáin níos mó ná 15mb i méid.  Tá sé de fhreagracht ar an iarratasóir a chinntiú nach sáraíonn an ríomhphost agus na ceangaltáin na teorainneacha méide.  

· Iarratais Poist/Seachadta: Is féidir an fhoirm iarratais chomhlánaithe a chur isteach tríd an bpost/a sheachadadh agus ní mór  4 Chóip a bheith san áireamh ann i.e. 1 chóip bhunaidh agus 3 chóip den fhoirm iarratais,  mar aon le 4 chóip de Cháilíochtaí Oideachais ábhartha, ní mór í a chur isteach  faoi  4.00pm Dé Luain, 14ú Lúnasa 2023.

· Beidh teastais bhunaidh ag teastáil roimh aon choinne.   Measfar iarratais a chuirtear isteach nach gcomhlíonann na riachtanais mar atá leagtha amach a bheith neamhbhailí, cuirfear ar ais chuig an iarrthóir iad agus NÍ chuirfear san áireamh iad sa chéad chéim eile den chomórtas.

· Tabhair faoi deara, le do thoil, nach leor Deimhnithe agus Ceadúnas Tiomána ábhartha a chur faoi bhráid na hoifige seo roimhe seo chun na riachtanais iarratais reatha a chomhlíonadh.
· Gearrliostaeofar iarratais ar bhonn na faisnéise a chuirtear ar fáil ar an bhfoirm iarratais agus dá bhrí sin ba chóir duit a chinntiú go bhfuil d'iarratas comhlánaithe go hiomlán agat agus go gcuirtear isteach na doiciméid go léir a iarrtar.

· Ba cheart d'iarrthóirí dóthain ama a thabhairt chun a chinntiú nach mbeidh an seachadadh níos déanaí ná an t-am is déanaí chun glacadh leis.  Is ar an iarratasóir atá an fhreagracht a chinntiú go  bhfaigheann an Rannóg Acmhainní Daonna, Comhairle Cathrach na Gaillimhe, an fhoirm iarratais ina hiomláine in am.  

· Cuir aon athrú seolta in iúl don Roinn Acmhainní Daonna.  Cinntigh, le do thoil, go gcuireann tú uimhir theagmhála bhailí reatha ar d'fhoirm iarratais.

· Ní bhreithneofar éilimh gur cailleadh nó gur cuireadh moill ar aon fhoirm iarratais nó litir a bhaineann leis sa phost mura gcuirtear Deimhniú Postála Oifig an Phoist ar fáil chun tacú leis na héilimh sin.  Is ar an iarratasóir atá an fhreagracht teagmháil a dhéanamh le An Post maidir le haon mhoill.




	Post Mar Chléireach Oibreacha

AN RÓL
Is éard atá i bpost Chléireach Oibreacha ná ceann a sholáthraíonn maoirseacht riachtanach chun a chinntiú go ndéantar na hoibreacha tógála go léir de réir na reachtaíochta ábhartha, na rialachán, na gcaighdeán tógála, na gcód cleachtais, srl. agus go soláthraítear gach ábhar agus go n-úsáidtear iad de réir cheanglais agus mholtaí uile an déantúsóra.

D’fhéadfadh go mbeadh ar an té a cheapfar cigireacht rialta réadmhaoine a dhéanamh, tuairiscí teicniúla mionsonraithe a sholáthar agus cuidiú le maoirseacht agus cothabháil agus athchóiriú tithíochta, áitribh árasáin, agus foirgnimh phobail agus chathartha.


DUALGAIS AGUS FREAGRACHTAÍ




Is de réir mar a shannfar don Chléireach Oibreacha na dualgais agus féadfaidh cuid díobh seo a leanas nó gach ceann díobh a bheith ar áireamh iontu: --

1. Maoirseacht a dhéanamh ar thógáil, ar dheisiú agus ar chothabháil áitribh (árasáin, tithe, aonaid seirbhíse) agus oibreacha eile, m.sh. foirgnimh nua, síntí, oiriúnuithe, srl.;
1. Maoirseacht agus cigireacht ar oibreacha tógála foirgneamh, forbartha agus oibreacha coimhdeacha innealtóireachta sibhialta lena chinntiú go gcomhlíontar rialacháin foirgníochta, ceanglais maidir le deontais tógála agus ceadanna pleanála srl.;
1. Maoirseacht a dhéanamh, de réir mar a ordaítear, ar oibreacha deisiúcháin, tógála, slándála nó scartála;
1. Idirchaidreamh a dhéanamh leis an bhFoireann Dearaidh do thionscadail nua;
1. Rialú agus maoirsiú na foirne nuair is cuí lena n-áirítear saoiste, saoistín, ceardaithe, oibrithe ginearálta oilte agus neamhoilte agus seiceáil/deimhniú bileoga ama;
1. Deimhniú ar úsáid cheart ábhar agus ullmhú costálacha na hoibre a rinneadh;
1. Iniúchadh agus tuairisciú a dhéanamh ar bhail tithe agus déanmhas, ag sonrú deisiúcháin, athnuachana nó atógáil a mheastar a bheith riachtanach chun áitribh atá mí-oiriúnach nó lochtach a dhéanamh oiriúnach mar áit chónaithe do dhaoine, nó chun iad a chur i ndea-deisiú, agus ullmhú meastacháin ar chostais an chéanna;
1. Taifid chruinne a choinneáil, lena n-áirítear taifid dhigiteacha, ar chigireachtaí, fógraí, Orduithe Cúirte, srl.;
1. Tabhairt faoi dhualgais Sláinte & Sábháilteachta atá ar comhréir leis an bpost agus / nó mar atá sonraithe i bpolasaí Sláinte & Sábháilteachta na Comhairle Cathrach;
1. Idirchaidreamh a dhéanamh leis an bhfoireann, le tionóntaí, le daoine den phobal, le hionadaithe tofa, le cuideachtaí bainistíochta agus a leithéidí le linn dóibh a gcuid dualgas a chomhlíonadh;
1. Comhoibriú le gach beart Sláinte & Sábháilteachta laistigh den eagraíocht;
1. Dialann oibre laethúil a choinneáil, ag taifeadadh cinntí, imeachtaí, coinní agus sonraí foirne. Ceanglófar air/uirthi tuairisc a thabhairt d’aon  nuashonruithe ar imeachtaí oibre don mhaoirseoir Innealtóireachta;
1. Comhlíonadh cibé dualgais eile lena n-áirítear dualgais laistigh de limistéar aon údaráis áitiúil eile, a shannfaidh an Chomhairle Cathrach ó am go ham.







· Beidh ar an té atá i mbun an phoist cibé uaireanta oibre a shannfar ó am go ham agus a d’fhéadfadh a bheith air/uirthi oibriú lasmuigh de na gnáthuaireanta dualgais.
· Comhoibreoidh an Cléireach Oibreacha go hiomlán le cur i bhfeidhm na teicneolaíochta nua ina réimsí oibríochta.

· Freastalóidh an Cléireach Oibreacha ar gach cúrsa oiliúna ábhartha. Áireoidh sé seo cúrsaí oiliúna i réimse na teicneolaíochta agus cúrsaí a bhaineann le hoiliúint agus forbairt phearsanta.

Níl sé i gceist go mbeadh an tsonraíocht thuas ina liosta cuimsitheach de na dualgais go léir atá i gceist agus mar sin d’fhéadfadh go mbeadh ar shealbhóir an phoist dualgais eile a chomhlíonadh de réir mar is cuí don phost a d’fhéadfaí a shannadh dó/di ó am go chéile agus cur le forbairt an phoist agus é/í in oifig.







































CÁILÍOCHTAÍ DON PHOST MAR CHLÉIREACH OIBREACHA





1. Carachtar: 
Caithfidh gach iarrthóir a bheith mar dhuine ar dhea-phearsanacht

2. Sláinte: 
Caithfidh riocht sláinte gach iarrthóir a thabhairt le fios go bhfuil ionchas réasúnach aige go mbeidh sé in ann seirbhís rialta agus éifeachtach a fhreastal.  

3. Saorántacht:
Ní mór d'iarrthóirí, faoi dháta aon tairiscint poist, a bheith:
I. Ina saoránach den Limistéar Eorpach Eacnamaíoch (LEE). Tá an LEE comhdhéanta de Bhallstáit an Aontais Eorpaigh, an Íoslainn, Lichtinstéin agus an Iorua; nó
II. Ina saoránach den Ríocht Aontaithe (RA); nó
III. Ina saoránach den Eilvéis de bhun an chomhaontaithe idir an AE agus an Eilvéis agus saorghluaiseacht daoine; nó
IV. Saoránach neamh-LEE ar céile nó leanbh de chuid saoránach LEE nó na Ríochta Aontaithe nó den Eilvéis é nó í agus a bhfuil víosa stampa 4 aige nó aici; nó
V. Aon duine ar dámhadh cosaint idirnaisiúnta orthu faoin Acht um Chosaint Idirnáisiúnta 2015 nó aon duine den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó aici nó
VI. Saoránach neamh-LEE ar tuismitheoir linbh chleithiúnaigh é nó í ar saoránach de chuid Ballstát LEE nó den Ríocht Aontaithe den Eilvéis é nó í agus a chónaíonn ann, agus a bhfuil víosa stampa 4 aige nó aici.

1. Oideachas, Oiliúint, Taithí, srl.
Caithfidh gach iarrthóir, ar an dáta is déanaí chun foirmeacha iarratais comhlánaithe a chur isteach:

(a) 	céim san Innealtóireacht nó san Ailtireacht nó cáilíocht ghairmiúil choibhéiseach a bheith acu;

Nó

Teastas Náisiúnta/Dioplóma Náisiúnta i Staidéar Foirgníochta nó Innealtóireacht Shibhialta a bheith acu arna eisiúint ag Comhairle Náisiúnta na gCáilíochtaí Oideachais/Comhairle na nDámhachtainí Breisoideachais agus Oiliúna;
	
Nó

i gcás oifig a bhaineann le hobair thógála – mar mhalairt ar an gcáilíocht ag (a) – a bheith i do bhall den Institiúid Cléireach Oibreacha in Éirinn, nó teastas iomlán cúrsa i bhfoirgníocht a bheith eisithe ag Brainse Ceardoideachais na Roinne Oideachais nó Teastas Teicneolaíochta den chéad scoth (Meánchéim) nó Teastas Teicneolaíochta (Ardchéim) arna eisiúint ag an Roinn Oideachais nó taithí shásúil ar mhaoirseacht ar obair thógála a bheith agat;

(b)	eolas leordhóthanach a bheith acu ar oibreacha innealtóireachta sibhialta nó 		ar fhoirgníocht foirgneamh;

(c )	beidh sé nó sí in ann tuarascálacha soiléire beachta a scríobh, taifid oibreacha a choimeád, gach athrú ó chonarthaí agus líníochtaí a léamh a thomhas agus a thaifeadadh;

(d)	eolas sásúil a bheith acu ar shuirbhéireacht, ar leibhéalú agus ar leagan amach 		 na n-oibreacha.

(e)	scileanna sásúla Ríomhaireachta a bheith acu

(f)	Ceadúnas iomlán tiomána reatha a bheith acu maidir le feithiclí de chatagóir B 		nó a choibhéis i gCeadúnas Tiomána Eiseamláireach an AE

[bookmark: _Hlk135218695]
*Ní mór do chinneadh ó Dhearbhú Cáilíochta agus Cáilíochtaí Éireann (QQ1) a bheith in éineacht le cáilíochtaí neamh-Éireannacha chun a n-inchomparáideacht le Creat Náisiúnta Cáilíochtaí na hÉireann a bhunú, ní mór doiciméad aistriúcháin a bheith in éineacht le cáilíochtaí ó thír thar lear freisin.

Beidh na nithe seo a leanas ag an t-iarrthóir idéalach
· Scileanna idirphearsanta agus cumarsáide den scoth a bheith acu agus an cumas dul i dteagmháil le fostaithe ag gach leibhéal, le conraitheoirí, le comhairleoirí gairmiúla, le baill den phobal srl.
· Ardleibhéal breithiúnais phearsanta agus scileanna teicniúla;
· A bheith in ann oibriú go héifeachtach mar chuid d'fhoireann agus as a stuaim féin, i dtimpeallacht neamhspleách agus gan mhaoirseacht leanúnach;
· Eolas agus tuiscint dhomhain a bheith acu ar thógáil foirgnimh go ginearálta, lena n-áirítear feisteas meicniúil, aeráil leictreach, draenáil uisce agus suiteálacha seirbhísí eile;
· Eolas agus feasacht mhaith a bheith acu ar Reachtaíocht agus Rialacháin Sláinte & Sábháilteachta, a n-impleachtaí don eagraíocht agus don fhostaí, a bhfeidhmiú san ionad oibre agus a bhfeidhmiú ar láithreáin tógála go háirithe;
· Tuiscint a bheith acu ar ról agus dualgais na mbainisteoirí i mbainistíocht sábháilteachta san ionad oibre.

Ní mór do gach iarratasóir sonraí na gcáilíochtaí ar fad atá bronnta orthu a áireamh ar an bhfoirm iarratais.  Níor cheart glacadh leis an gcuireadh freastal ar Agallamh mar fhianaise go bhfuil na cáilíochtaí forordaithe agat agus/nó na ceanglais a bhaineann leis an bpost seo nó go bhfuil tú cáilithe de réir dlí an post a shealbhú. Beidh fianaise dhoiciméadach ag teastáil roimh cheapachán a dhéanamh sa chás go bhfuil sé curtha in iúl agat go bhfuil cáilíocht áirithe, taithí, etc. agat.













	INNIÚLACHTAÍ DON PHOST

Leagtar síos na príomhinniúlachtaí don phost mar Chléireach Oibreacha sa tábla thíos. Beifear ag súil go léireoidh an t-iarrthóir an dóthain fianaise laistigh den fhoirm iarratais aige agus ag an agallamh ar a chuid inniúlacht faoi gach ceann de na ceannteidil seo.


	[bookmark: _Hlk140841965]1. Eolas agus Taithí Ábhartha
Léiríonn siad eolas agus taithí atá oiriúnach don ról.

	· Eolas agus tuiscint ar ról an Chigire Tógála / Cléireach Oibreacha 
· Eolas agus tuiscint ar thógáil foirgneamh go ginearálta agus ar theicnící tógála agus córais tógála nua-aimseartha
· Eolas agus tuiscint ar Chonarthaí Oibreacha Poiblí agus Rialacháin Foirgníochta
· Taithí ábhartha ag leibhéal ard go leor
· Taithí ar thuairiscí, cur i láthair, comhfhreagras, srl. a thiomsú, a ullmhú agus a chur i láthair.




	[bookmark: _Hlk140841971]2. Torthaí Ardchaighdeáin a Sheachadadh agus Comhlíonadh a Chinntiú

Cuirtear chun cinn baint amach torthaí ardchaighdeáin i seachadadh seirbhísí, le fócas ar fheabhsú leanúnach. Cloíonn sé leis na dlíthe, na rialacháin, na beartais agus na nósanna imeachta a bhaineann le comhlíonadh dualgas.


	· Eagraíonn siad seachadadh seirbhísí chun an caighdeán riachtanach a bhaint amach nó a shárú trí comhoibriú le páirtithe leasmhara, iad a threorú agus a spreagadh agus trí acmhainní a bhainistiú go héifeachtach. 
· Forbraíonn agus cuireann siad i bhfeidhm bearta dearbhaithe cáilíochta agus córais/próisis chuí chun comhlíonadh agus/nó seiceáil a dhéanamh ar chomhlíonadh caighdeáin nó tagarmharcanna feidhmíochta.
· Déanann siad meastóireacht chriticiúil ar thorthaí agus ar phróisis a úsáidtear chun iad a bhaint amach.
· A bheith eolach ar reachtaíocht, rialacháin agus beartais ábhartha agus go dtuigeann siad iad.
· Tagraíonn siad do dhoiciméid ghairmiúla ábhartha de réir mar is gá.
· Cuireann siad réitigh chun cinn chun dul i ngleic le fadhbanna



















	[bookmark: _Hlk140841978]3. Cumarsáid go hÉifeachtach

Aithníonn siad an luach atá le cumarsáid éifeachtach agus an gá atá le cumarsáid a dhéanamh. Tá scileanna cumarsáide éifeachtacha ó bhéal agus scríofa acu. Tá scileanna maithe idirphearsanta acu. 

	· Smaointe a chur i láthair go héifeachtach do dhaoine aonair agus do ghrúpaí agus cuireann siad léirithe a oireann do nádúr agus do riachtanais an lucht éisteachta/féachana. 
· Feidhmíonn siad mar nasc éifeachtach idir an fhoireann, na conraitheoirí agus an bhainistíocht shinsearach
· Tógann siad agus coinníonn siad teagmháil le comhghleacaithe agus le páirtithe leasmhara eile chun cabhrú leo an ról a chomhlíonadh
· Tá siad soiléir i ngach cumarsáid, ag smaoineamh ar an lucht éisteachta agus iad ag cur na teachtaireachta in iúl.
· Scríobhann siad go líofa, struchtúrtha go soiléir ar chumarsáid scríofa.
· Ullmhaíonn siad le haghaidh cumarsáide, ag déanamh an taighde riachtanach agus ag labhairt leis an daoine ábhartha roimh ré. 
· Go héifeachtach chun teachtaireacht chasta nó theicniúil a chur in iúl, ag úsáid teanga a oireann don lucht éisteachta. 



	[bookmark: _Hlk140841987]4. Acmhainní a Bhainistiú

Bainistíonn siad leithdháileadh, úsáid agus meastóireacht acmhainní lena chinntiú go n-úsáidtear go héifeachtach iad chun pleananna oibriúcháin a sheachadadh. Tiomáineann agus cothaíonn siad laghdú ar chostais agus íoslaghdú dramhaíola. 


	· Acmhainní daonna, airgeadais, fisiceacha, teicneolaíochta agus faisnéise a leithdháileadh agus a bhainistiú i gcomhréir leis na cuspóirí oibríochtúla.
· Bainistítear go rathúil raon tionscadal éagsúil agus gníomhaíochtaí oibre ag an am céanna.
· Cinntíonn siad an luach is fearr agus an éifeachtúlacht i seachadadh seirbhíse.
· Déanann siad idirghabháil ar bhealach tráthúil má théann gníomhaíochtaí oibre thar an mbuiséad.
· A bheith airdeallach agus monatóireacht á déanamh ar obair na gconraitheoirí chun a chinntiú go bhfuil smacht daingean ar chostais agus go ndéantar an obair a sheachadadh go héifeachtach.
· Déanann siad anailís agus feabhsaítear ar struchtúir bhainistíochta agus chuntasachta ina réimse oibriúcháin chun a chinntiú go bhfuil siad oiriúnach don fheidhm reatha.
· Sainaithníonn siad go réamhghníomhach réimsí le feabhsú agus forbraíonn siad moltaí praiticiúla lena gcur i bhfeidhm














PRÍOMHCHOINNÍOLLACHA NA SEIRBHÍSE

An Cineál Poist 
Líonfar poist bhuana agus shealadacha ábhartha amach anseo ón bpainéal a chuirfear le chéile.  Beidh an post/na poist lánaimseartha, buan/sealadach agus inphinsin.  Mairfidh an painéal ar feadh bliain amháin ón dáta a fhoirmítear é.  

Luach Saothair 
Is é seo a leanas an tuarastal bliantúil atá ar aon dul le post an Chléireach Oibreacha (Imlitir EL 01/2023):

	Point
	01/03/2023

	1
	€52,557

	2
	€53,811

	3
	€55.338

	4
	€58,213

	5
	€59,929

	LSI 1
	€62,063

	LSI 2
	€64,209



NÓTA TÁBHACHTACH: Ba chóir d’iarrthóirí a thabhairt faoi deara nach bhfuil an tuarastal tosaigh faoi réir caibidlíochta. Ní bhainfidh iontráil sa scála pá os cionn an phointe íosta ach le seirbhísigh phoiblí atá ann cheana i gcomhthéacs na gCiorclán Pá Rialtais ábhartha. Rachaidh iarrthóirí nach bhfuil clúdaithe ag Ciorcláin den sórt sin isteach sa scála pá ag an bpointe íosta i.e. €52,557

Cuimsíonn an tuarastal seo go hiomlán íocaíocht i dtaobh dliteanais i gcomhair glaonna amach lasmuigh d’uaireanta oifige/ag an deireadh seachtaine i gcásanna éigeandála.  
Féadfar ráta an luach saothair a athrú ó am go chéile ar aon dul le beartas an Rialtais ar phá.

Ní mór do shealbhóir na hoifige seo leis an údarás áitiúil aon táillí nó airgead eile (seachas a t(h)uarastal cuimsitheach) atá iníoctha leis/léi agus a fhaigheann sé/sí de bhrí a (h)oifige i dtaobh seirbhísí a cheanglaítear air/uirthi a dhéanamh faoi achtú ar bith.

PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.

UAIRE DUALGAIS 
Éileofar ar an duine a cheapfar seachtain oibre 35 uair an chloig a dhéanamh. Éileofar ar an iarrthóir a n-éireoidh leis/léi a c(h)uid uaire oibre a logáil de réir cheanglais an Achta um Eagrú Ama Oibre, 1997 agus éileofar air/uirthi comhoibriú le húsáid teicneolaíochtaí chun uaire mar sin a thaifead.

Saoire Bhliantúil:
30 lá sa bhliain an teidlíocht saoire bhliantúil.

Áit Chónaithe:
Beidh cónaí ar shealbhóir an phoist sa cheantas ina mbeidh a dhualgais le comhlíonadh nó laistigh d’achar réasúnach uaidh. 

Fostaíocht Lasmuigh:
Is post lánaimsireach seo agus ní fhéadfaidh an fostaí dul I mbun cleachtis príobhaideach nó baint a beith aige/aicí aon gnó seachtrach a chuirfeadh isteach ar comhlíonadh dualgas oifigiúl. 

Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána  sula
gceapfar é/í.

Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

Scéim Baintrí & Dílleachta/ Céilí & Leanaí
Éileofar ar gach duine a bheidh ina n-oifigigh inphinsin d’údarás áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

Iontrálaithe Nua ón 1 Eanáir 2013 - Scéim  Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht.  Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.

Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.

Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 



Ba chóir d’iarratasóirí a chinntiú nach mbeidh cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos. 

Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.

Tairiscint Cheapacháin 
Éileoidh Comhairle Cathrach na Gaillimhe ar dhaoine a dtairgfear ceapachán dóibh glacadh leis an gceapachán sin laistigh de thréimhse nach mó ná mí amháin ón dáta a ndéantar an tairiscint.  Mura nglacann siad leis an gceapachán laistigh den tréimhse sin, nó den tréimhse níos faide a chinnfidh an Chomhairle faoina lánrogha féin, ní cheapfaidh an Chomhairle iad. 

Déantar gach ceapachán faoi réir teistiméireachtaí sásúla a fháil agus d’fhéadfadh sé go mbeadh orthu fianaise cháipéisíochta a sholáthar de cháilíochtaí nó taithí a luaitear ina n-iarratais.





























	LEAGAN AMACH AN CHOMÓRTAIS 

Caithfear iarratais a dhéanamh ar fhoirmeacha iarratais oifigiúla agus sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh sé go mbeadh próiseas trí chéim sa chomórtas:
· Gearrliostú (Deisce agus/nó Agallamh)
· Agallaimh deiridh

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh.  D’fhéadfaí é seo a chinneadh trí thriail inniúlachta, ceacht gearrliostaithe deisce agus nó agallamh gearliostaithe a úsáid.

Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. Sula ndéanfar an measúnú deiridh, féadfaidh an Bord glaoch ar ais ar iarrthóir chun tuilleadh ceisteanna a chur air/uirthi.  Glacfar leis gur cuid den agallamh é aon fhreastal breise a bheidh de dhíth.  Breithneofar iarrthóirí agus iad sin amháin lena roghnú a bhainfidh caighdeán amach a bhreithníonn Comhairle Cathrach na Gaillimhe sin a bheith sásúil in agallamh iomaíoch.

Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an 

leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle 

Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.


Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 

Coimeádann Comhairle Cathrach na Gaillimhe an ceart chun agallaimh a reáchtáil (gearrliostú agus/nó agallaimh dheiridh) trí ardán fíorúil e.g. MS Teams.  









































EOLAS GINEARÁLTA

Ní bheidh Comhairle Cathrach na Gaillimhe freagrach as aon speansas, speansais taistil san áireamh, a d’fhéadfadh go bhfulaingeodh iarrthóirí iad, i gceangal lena n-iarrthóireacht.

Dáta Deiridh:
[bookmark: _Hlk138411002]Ní mór an fhoirm iarratais chomhlánaithe a sheoladh/a sheachadadh ionas go sroichfidh sé an Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, tráth nach déanaí ná 4.00pm Dé Luain, 14ú Lúnasa 2023. Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

Iarrthóirí a Mheas mar bheith Tarraingthe Siar:
Maidir le hiarrthóirí nach bhfreastalaíonn le haghaidh agallaimh nó trialacha cibé uair agus áit a n-iarrann Comhairle Cathrach na Gaillimhe, nó nach dtaispeánann siad, áit a iarrtar orthu, cibé fianaise a chur ar fáil a d’fhéadfadh Comhairle Cathrach na Gaillimhe a iarraidh maidir le haon ábhar atá ábhartha dá n-iarrthóireacht, ní bheidh aon éileamh eile acu ar bheith curtha san áireamh.
Na hAchtanna um Chosaint Sonraí 1988 – 2018 agus an Rialachán Ginearálta maidir le Cosaint Sonraí:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil cuid mhór den eolas pearsanta a chuir tú ar fáil.  I gcás go ndéanfaí d’ainm a mheas le haghaidh poist, cruthófar comhad láimhe.  Úsáidtear na taifid phearsanta chun críocha próiseáil d’iarrthóireachta amháin.  Tá an fhaisnéis sin a choimeádtar ar ríomhaire faoi réir na gceart agus na n-oibleagáidí atá leagtha amach sna Rialacháin Ghinearálta ar Chosaint Sonraí.

Rúndacht:
Faoi réir fhorálacha an Achta um Chosaint Sonraí, 1997 agus 2003; déileálfar go huile is go hiomlán faoi rún le hiarratais.

Dícháileoidh canbhasáil.

Is fostóir comhdheiseanna í Comhairle Cathrach na Gaillimhe

TABHAIR FAOI DEARA: NÁ SEOL ACH AN FHOIRM IARRATAIS AR AIS AGUS COINNIGH AN LEABHRÁN EOLAIS DO THAIFID FÉIN.

